হাসিনা খান
হাসিনা খান বাংলাদেশের একজন প্রাণরসায়ন বিজ্ঞানী, জিনতত্ত্ববিদ, ঢাকা বিশ্ববিদ্যালয়ের অধ্যাপক এবং বাংলাদেশ বিজ্ঞান একাডেমির ফেলো। তার নেতৃত্বেই ২০১৮ সালে বাংলাদেশের জাতীয় মাছ ইলিশের জিনোম সিক্যুয়েন্স বা অনুক্রম আবিষ্কৃত হয়। গবেষণা ও প্রশিক্ষণে অসামান্য অবদানের স্বীকৃতি স্বরূপ বাংলাদেশ সরকার ২০১৯ সালে তাঁকে স্বাধীনতা পুরস্কার প্রদান করে। এছাড়াও তিনি বিজ্ঞানী মাকসুদুল আলমের নেতৃত্বে পাটের জিনোম অনুক্রম আবিষ্কারে অবদান রাখেন।